《九日雨中作》
宋代·贺铸

九夏赤旱百井枯，三秋积雨釜生鱼。
淩高径醉不易图，问底黄生今有无。
愿致皎白来庭除，昏瞳烂卷勤卷舒。
管中一班聊自娱，未羡北里鸣笙竽。
少日用壮胆力麤，六鳌可取负而趋。
谁谓衰迟百病余，雀鼠入屋不受驱。
长铗长铗归来乎，泥净没胫行无车。
咄嗟蜡屐非双凫，安得翩然过故都。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。